open-index/open-wikipedia-markdown huggingface dataset:
நிலமூடாக்கு

## நிலமூடாக்கு
ஒரு நிலமூடாக்கு என்பது மண்ணின் மேற்பரப்பில் பொருந்தப்பட்ட பொருட்களின் ஒரு அடுக்கு ஆகும். தழைச்சிறுவைப் பயன்படுத்துவதற்கான காரணங்கள் மண்ணின் ஈரப்பதத்தை பாதுகாத்தல், மண்ணின் வளத்தை மேம்படுத்துதல், களை வளர்ச்சியை குறைத்தல் மற்றும் பரப்பளவின் காட்சி முறையை மேம்படுத்துதல் ஆகியவை அடங்கும்.ஒரு தழைக்கூளம் வழக்கமாக, ஆனால் பிரத்தியேகமாக இயல்பில் இயற்கையாக இல்லை. இது நிரந்தரமாக இருக்கலாம் (எ.கா. பிளாஸ்டிக் ஷேக்கிங்) அல்லது தற்காலிக (எ.கா.பார்ம் சில்லுகள்). இது மண்ணிற்கு அல்லது ஏற்கனவே இருக்கும் தாவரங்களுக்கு பயன்படுத்தப்படலாம். உரம் அல்லது உரம் ஆகியவற்றின் கலவை புழுக்கள் மற்றும் பிற உயிரினங்களின் செயல்பாடு மூலம் மண்ணில் இயற்கையாக இணைக்கப்படும். இந்த செயல்முறையானது வணிக பயிர் உற்பத்தி மற்றும் தோட்டக்கலை ஆகியவற்றில் பயன்படுத்தப்படுகிறது. மேலும் சரியாக பயன்படுத்தினால் மண்ணின் உற்பத்தித்தன்மையை வியத்தகு முறையில் மேம்படுத்த முடியும்.

பகுப்பு:தோட்டக்கலை
தடங்கம்

**தடங்கம்** (*Thadangam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 5 கிலோமீட்டர் தொல்லைவிலும், நல்லம்பள்ளியில் இருந்து 5 கிலோ மீட்டர் தொலைவிலும், மாநிலத் தலைநகரான சென்னையிலிருந்து 297 கிலோமீடர் தொலைவிலும் அமைந்துள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'20.4"N 78°07'21.7"E ஆகும். 

## மக்கள் வைப்பாடு
2011 மக்கள் தொகை கணக்கெடுப்பின்படி இக்கிராமத்தின் மொத்த குடியிருப்புகள் 2221, மொத்த மக்கள் தொகைகள் 8601. இதில் 4299 ஆண்களும், 4302 பெண்களும் அடங்குவர். கிராமத்தின் மொத்த எழுத்தறிவு விகிதம் 71.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பாத்திமா சேக்

**பாத்திமா ஷேக் **இந்தியாவில் முதன்முதலாகத் தாழ்த்தப்பட்ட மற்றும் பழங்குடி பெண்களுக்கான கல்விநிலையம் தொடங்கியவர். இந்தியாவின் முதல் முஸ்லிம் பெண் ஆசிரியர்.
## கல்வி புரட்சி
இந்தியாவின் தலித் கல்விக்கு முதல்படி எடுத்து வைத்த பாத்திமா தமது நண்பர்களான ஜோதிராவ் புலே மற்றும் அவரது மனைவி சாவித்திரிபாய் புலே ஆகியோருடன் இணைந்து தலித் கல்விக்கு வித்திட்டவர்.  பாத்திமா-சாவித்ரி இணைந்து தொடங்கிய அவர்களது பள்ளியில் பணியாற்றிய போது தொடர்ந்து உயர்சாதி வகுப்பினரால் மிரட்டப்பட்டும் ஊர்நீக்கம் செய்யப்பட்டும் துணைக்கு ஆளில்லாமல் ஊரைவிட்டு விரட்டப்பட்டனர் , விரட்டப்பட்டவர்களுக்கு அடைக்கலம் கொடுத்ததோடு தங்கள் வீட்டின் ஒரு பகுதியையே பள்ளி ஒன்றினை தொடங்க இடமாகவும் தந்து பாடமும் கற்பித்தனர்., 
## பள்ளி தொடங்குதல்
பாத்திமாவின் அண்ணன் உஸ்மான் ஷேக்கால் புனேயின் கன்ஜ் பேட் பகுதியில் உள்ள அவரது வீட்டில் தான் இந்தியாவில் தலித் குழந்தைகளுக்கான முதல் பெண்கள் பள்ளி தொடங்கபட்டது.வெறும் 9 மாணவிகளைக் கொண்டு ஆரம்பித்த அப்பள்ளிக்காக மாணவிகளை வரவழைக்க கோரி சாவித்ரி பூலே அவர்களோடு சேர்ந்து பாத்திமா ஷேக்கும் வீடு வீடாகப் போய் பெண்களைக் கல்விநிலையத்திற்கு அனுப்பி வைக்குமாறு கேட்டுக்கொண்டார். அப்போதைய மக்கள் இவர்களுக்கு ஆதரவளிக்கவில்லை மாறாக அடுப்பூதும் பெண்களுக்குப் படிப்பெதற்கு எனக் கூறி வாசற்கதவினை முகத்தில் அறையப்பட்டு விரட்டப்பட்டனர். அந்தக்காலகட்டம் அப்படியானதாக இருந்தது. ,

சாவித்ரியுடன் இணைந்து ஒரு தலித் - முஸ்லிம் கல்விச்சாலையை 1848-இல் உருவாக்கினார்,  அதற்காக அவர்கள் செய்த தியாகம் அளப்பரியது, 1875-இல் சர் சையது அஹமத் கான் அவர்களால் உருவாக்கப்பட்ட முஹம்மதன் ஆங்கிலோ ஓரியண்டல் கல்லூரி தான் பின்னாளில் புகழ்பெற்ற அலிகர் முஸ்லிம் பல்கலைக்கழகமாக உருவெடுத்தது, ஒரு முஸ்லிம் ஆணாக இருந்த சர்,சையது அஹமது கான் அவர்களுக்குக் கிடைத்த அங்கீகாரம் , ஒடுக்கப்பட்ட சமுதாயத்தில் இருந்து வந்து பிற்படுத்தப்பட்டோர் நலனுக்காகவும் பெண் கல்விக்காகவும் போராடி முஸ்லிம் பெண்ணான ஷேக் பாத்திமாவிற்குக் கிடைக்கப்பெறாமல் போனது வேதனை., 
## பழங்குடி நூலகம்
சாதிக்கொடுமைக்கு எதிராகக் குரல் கொடுத்த பாத்திமா ஷேக் இந்திய வரலாற்றில் இருந்து முற்றிலுமாக மறைக்கப்பட்டுள்ளார். சுதந்திரம் அடையாத இந்தியாவில் 150 வருடங்களுக்கு முன்பாகவே பெண்ணியத்திற்கு வித்திட்ட ஷேக் பாத்திமா தலித் பெண்கள் பயிலுவதற்கான பழங்குடி நூலகம் எனும் தனி நூலகத்தைத் தொடங்கி நடத்தியவர். ஒரே நேரத்தில் ஜோதிபா பூலே தொடங்கிய ஐந்து பள்ளிகளிலும் பணியாற்றிய தன்னிலமில்லா ஆசிரியை , 1856-இக்கு பிறகு அவர் என்னவானார் என்றே யாருக்கும் தெரியவில்லை., , 

ஷேக் தியாவின் முதல் ஆசிரியை - இந்திய தலித் கல்வியின் முன்னோடி என வர்ணிக்கப்படும் சாவித்ரி பூலே - ஜோதிராவ் பூலே ஆகியோருக்குக் கிடைத்த அதேயளவு மதிப்பும் மரியாதையும் கிடைக்கப்பெற வேண்டியவர்கள்தான் இந்த சகோதர - சகோதரி, ஷேக் உஸ்மான்-ஷேக் பாத்திமா ஆகிய இருவரும். ஆனால் ஷேக் பாத்திமாவின் பிறப்பு-இறப்பு வருடம் கூட தெரியாத அளவிற்கு வரலாற்றில் அவர்களைப் பற்றிக் குறித்து வைக்காமலும் ஆவணப்படுத்தாமலும் விட்டுள்ளனர். ஒரு ஒப்புக்கான பக்கம் இருந்தாலும்...சாவித்ரிஆயிரம் தான் விக்கிபீடியா தகவல் களஞ்சியத்தில் ஷேக் பாத்திமா பற்றி  பூலே என்கிற பெண் ஆராதிக்கப்படுவது போல ஷேக் பாத்திமா நினைவு கூறப்படுவதில்லை. 
 
## மேற்கோள்கள்

பகுப்பு:இந்திய முஸ்லிம்கள்
பகுப்பு:இந்திய முஸ்லிம் பெண்கள்
பகுப்பு:இந்தியாவில் பெண்ணியம்
ஒட்டுதல் கத்தி

thumb|ஒட்டுதல் கத்தி
**ஒட்டுதல் கத்தி** (Grafter) என்பது பழத் தோட்டங்களில் செணிகளுக்கு  ஒட்டுதல் செய்ய உதவும் மெல்லிய உலோகத்தாலான கத்தி ஆகும். வேர்செடியாக பயன்படும் மரத்தின் கிளைகளில் ஒட்டுச்செடியின் ஒட்டுப்பாகத்தை  பொருத்துவதற்கு ஏற்றவாறு சிறிய வெட்டு ஏற்படுத்த இது உதவுகிறது.

பகுப்பு:வேளாண் கருவிகள்
பகுப்பு:தோட்டக்கலை
பகுப்பு:கத்திகள்
மலை சமவெளி சிட்டுக்குருவி

**மலை சமவெளி சிட்டுக்குருவி** (Plain mountain finch) என்பது பிரங்கிலிடியே குடும்பத்தை சார்ந்த ஒரு சிட்டுக்குருவி இனம் ஆகும்.

இவை ஆப்கானிஸ்தான், பூடான், இந்தியா, கசகஸ்தான், மியான்மார், பாகிஸ்தான், தஜிகிஸ்தான், திபெத்து, துருக்மெனிஸ்தான் ஆகிய நாடுகளில் காணப்படுக்ன்றன. இவற்றின் இயற்கை வசிப்பிடம் மித புல்தரைகள் மற்றும் காட்டின் மேடான பகுதிகள் ஆகும். இவை இமயமலையின் பெரும்பகுதியை தங்கள் வாழிடமாக கொண்டுள்ளன.

## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியப் பறவைகள்
பகுப்பு:மங்கோலியப் பறவைகள்
பகுப்பு:நடு ஆசியப் பறவைகள்
பகுப்பு:இமயமலைப் பறவைகள்
உமியம் ஏரி

**உமியம் ஏரி** *(Umiam Lake)* இந்தியாவின் மேகாலயா மாநிலத்தில் சில்லாங்கிற்கு  வடக்கே 15 கிலோமீட்டர் தொலைவில் அமைந்துள்ள நீர்த்தேக்கம் ஆகும். உள்ளூரில் இதை தாம் சைட்டு என்று அழைக்கிறார்கள். 1960 ஆம் ஆண்டின் முற்பகுதியில் உமியம் நதியை அணைத்து இந்நீர்த்தேக்கம் உருவாக்கப்பட்ட்து  ஏரி மற்றும் அணையின் பிரதான நீர்ப்பிடிப்பு பகுதி 220 சதுர கி.மீ பரப்பளவைக் கொண்டதாகும்.

## வரலாறு
ஏரியை அடைத்துக் கொண்டுள்ள உமியம் அணை 1960 ஆம் ஆண்டின் முற்பகுதியில் அசாம் மாநில மின்சார வாரியத்தால் கட்டப்பட்டது. அணையின் அசல் நோக்கம் நீர்மின்சார உற்பத்திக்கு தண்ணீரை சேமிப்பதாக இருந்தது. ஏரியின் வடக்கே உள்ள உமியம் நிலை I மின்னுற்பத்தி நிலையத்தில் நான்கு 9 மெகாவாட் விசையாழி – மின்னாக்கிகள் உள்ளன, அவை 1965 ஆம் ஆண்டில் வணிக நடவடிக்கைகளுக்கு உற்பத்தியைத் தொடங்கின. உமியம் நிலை I மின்னுற்பத்தி நிலையம் இந்தியாவின் வடகிழக்கு பிராந்தியத்தில் அமைக்கப்பட்ட முதலாவது நீர்த்தேக்க - நீர் மின் திட்டம் ஆகும். 1957 ஆம் ஆண்டு முதல் செயல்படும் 8.4 மெகாவாட் திறன் கொண்ட உம்த்ரு நீர்மின் திட்டம்  நீர் சேமிப்பு இல்லாமல் ஆற்றின் ஓட்டத்தில் மின்சாரம் தயாரிக்கும் திட்டம் ஆகும். உமியம் திட்டத்தில் மேலும் மூன்று கட்டங்கள் பின்னர் கீழ்நிலையில் கட்டப்பட்டன.

## சுற்றுலா
இந்த ஏரி மேகாலயா மாநிலத்தின் முக்கிய சுற்றுலா தலமாக விளங்குகிறது. நீர் விளையாட்டு மற்றும் சாகச வசதிகள் கொண்ட பிரபலமான இடமாகவும் இது கருதப்படுகிறது. படகு சவாரி, நீர் சைக்கிள் ஓட்டுதல், நீரில் விரைதல் மற்றும் படகு சவாரி செய்வதற்காக சுற்றுலாப் பயணிகள் இந்த இடத்திற்கு வருகை தருகின்றனர்.

## சுற்றுச்சூழல் விளைவு
மின் உற்பத்திக்கு தண்ணீரை சேமிப்பதைத் தவிர, இந்த ஏரி மைக்ரோ, மீசோ மற்றும் மேக்ரோ மட்டங்களில் ஏராளமான சுற்றுச்சூழல் அமைப்பு சேவைகளை வழங்குகிறது. கீழ்நிலை நீர்ப்பாசனம், மீன்வளம் மற்றும் குடிநீர் ஆகியவை உள்ளூர் மானுடவியல் தேவைகளை பூர்த்தி செய்கின்றன.

## வண்டல் மற்றும் நச்சாதல்
சில்லாங்கின் மக்கள் தொகை பெருகி வரும் காரணத்தால் ஏரியின் தூய்மை மிகவும் கெட்டு மாசுபடத் தொடங்கியது. மேலும் வண்டல் உருவாக்குதலில் கடுமையான பிரச்சினை ஏற்படுகிறது. ஆண்டுதோறும் 40000 கன அடி வண்டல் உமியம் ஏரியில் நுழைகிறது. ஆக்ரமிப்புகள், காடழிப்பு, இயற்கை வடிகால் அமைப்புகளின் அடைப்பு மற்றும் விஞ்ஞானத்தனமற்ற சுரங்கங்கள் போன்ற மற்றும் பல இதற்கான காரணங்களாகும். நீர்பிடிப்பு பகுதியில் சேரும் வண்டல் நீர் கொள்ளளவை குறைக்கிறது . '
## படக்காட்சியகம்

File:Roadside View of Umiam Lake.jpg | உமியம் ஏரியின் சாலையோர காட்சி
File:View3 Umiam Lake.JPG | உமியம் ஏரியின்  தோற்றம்
File:Umiam Lake - by Vikramjit Kakati.png |உமியம் ஏரியில் சூரியன் மறைவு 
File:Umiam Lake, Shillong, Meghalaya, India.jpg | உமியம் ஏரியின்  தோற்றம்
File:By the Umiam lake.jpg | உமியம் ஏரியின் பெரிதாக்கப்பட்ட தோற்றம்
File:UMIAM-1.jpg | உமியம் ஏரியின் கரையோரப் படகுகள் 
File:Umiam Lake View.jpg | உமியம் ஏரியின்  தோற்றம்


## சான்றுகள்

பகுப்பு:கிழக்கு காசி மலை மாவட்டம்
பகுப்பு:இந்திய நீர்த்தேக்கங்கள்
பகுப்பு:மேகாலயா புவியியல் தொடர்பான குறுங்கட்டுரைகள்
வடகீச்சிரா

**வடகீச்சீரா** (*Vadakkechira*) என்பது இந்தியாவின் கேரளா மாநிலம் திரிச்சூர் நகரத்தில் உள்ள பழைமை வாய்ந்த குளங்களில் ஒன்றாகும். இது சக்தான் தம்புரான் என்பவரால் (1751-1805)  ஆண்டு கட்டப்பட்டது. இது திரிச்சூரில் உள்ள புகழ்பெற்ற இடங்களில் ஒன்றாகக் கருதப்படுகிறது. இது கொச்சி தேவசுவோ வாரியத்திற்குச் சொந்தமானது ஆகும்

## வரலாறு

கொச்சின் மகாராசா சேத்தன் தம்புரான்]], திரிச்சூர் நகரத்தில் நான்கு குளங்கள் கட்டியுள்ளார். அவை வடகீச்சிரா, பதஞ்சரெரிரா, தெக்கேகிரா மற்றும் கிசகேகிரா ஆகும். கொச்சின் ராயல் குடும்பத்தின் உறுப்பினர்கள் மற்றும் அசோகேஸ்வரம் கோவிலின் குருக்கள் குளம் வடக்குப் பகுதியில் உள்ள குட்டையில் குளித்தனர், மற்ற பகுதிகளில் பொதுமக்கள் குளித்தனர். யானைகளை கிழக்குப் பகுதி யானைகளை குளிக்க வைக்க பயன்படுத்தினர். 18 மற்றும் 19 ஆம் நூற்றாண்டு கட்டிடக்கலைகளை நினைவுகூறும் வகையில் யானைகளுக்கு குலப்பரர்களும் குகைகளும் உள்ளன. குகைக்கு தெற்குப் பக்கத்தில் ஒரு நடைபாதை உள்ளது.

மறு வடிவமைக்கப்பட்ட குளத்தில் உள்ள சிறப்புகள் 
சிற்பங்கள் செதுக்கப்பட்ட இருக்கைகள் , நுழைவாயில்கள், குளங்கள், நீரூற்றுகள், அரங்கம், பாறைப்பூங்கா ஆகியவற்றைக் கொண்டுள்ளது. எம்.எம் வினோத் குமார் என்பவர் குளம் மற்றும் அதன் சூழலை மீண்டும் வடிவமைத்துள்ளார். இவர் இந்தியக் கட்டிடக் கலை நிறுவனத்தின்( instituted by the Indian Institute of Architects) மாநில விருதினைப் பெற்றுள்ளார்.

## வடகீச்சிராவிற்கு இடம்பெயர்ந்த பறவைகள்

குளத்தில் தாவரங்கள், பறவைகள், புனித தோப்புகள் மற்றும் பட்டாம்பூச்சி தோட்டங்கள் நிறைந்துள்ள முழுமையான ஒரு நான்கு ஹெக்டேர் அளவுள்ள சூழல் ஆகும். Vadakkechira சிறிய பச்சை பார்பெட் (Megalaima), வெள்ளை மார்புடைய நீர் கோழி (Amaurornis phoenicurus), நீலம் ராக் புறா ( Livia), வெண்கலம்-சிறகு Jacana ,(Metopidius இன்டிகஸ்), குளம் ஹெரான் (Ardeola grayii) உள்பட பல பறவை இனங்கள் இருக்கின்றன , வெள்ளை வேக்டெய்ல் (Motacilla maderaspatensis), மீன்கொத்தி (Alcedo atthis), வீட்டுக் குருவி (பாஸர் domesticus), பொதுவான மைனா (Acridotheres tristis), சிறிய நீர்க்காகம் (Microcarbo நைஜர்), குறைவாக சீட்டியடித்துப் பறக்கும் இளம்பச்சை பறவை (Dendrocygna javanica) மற்றும் சிறிய வகை நீர் மூழ்கும் பறவை [1](Podiceps ruficollis).

## நீர் வழங்கல்

1983 ஆம் ஆண்டில் கேரளத்தில் வறட்சி ஏற்பட்டபோது நீர் ஆதாரத்துறை உதவியுடன் நாடாளுமன்ற உறுப்பினர் கங்காதரன் அவர்கள் தலைமையில் ஏற்படுத்தப்பட்ட குழு ஒரு மாதத்தில் குளத்தை சுத்தம் செய்தனர். 1985 ஆம் ஆண்டில், கேரளத்தின் நீர் ஆதாரத்துறை துறையால் ரூ 23 லட்சம் செலவழித்து தெக்கின்காடு மைதானம் மற்றும் ஸ்வராஜ் பகுதியை சுற்றி திருச்சூர் பகுதிக்கு தண்ணீர் வழங்க ஓர் அமைப்பு ஏற்படுத்தப்பட்டது. அதே நேரத்தில், குளம் அருகே ஒரு பூங்காவும் அமைக்கப்பட்டது. பின்னர், இந்த திட்டம் திரிசூர் [2] மாநகராட்சிக்கு ஒப்படைக்கப்பட்டது.

## மேற்கோள்

பகுப்பு:கேரள குளங்கள்
பகுப்பு:திருச்சூர் மாவட்டம்
அடியாண்டம் ரெனிபோர்ம்

**அடியாண்டம் ரெனிபோர்ம்** (Adiantum reniforme) (தாமரை- இலை முதல் முடி பன்னம்) இனம்  ஆடீயான்டம் (முதல் முடி) உள்ள பன்னம் ஒரு இனங்கள். அது பாறைகளின் விரிசல் மற்றும் சுவர்களில் வளர்கிறது.

## மேற்கோள்கள்

## உசாத்துணை
* Adiantum reniforme

பகுப்பு:தாவரங்கள்
பகுப்பு:தாவரவியல் பெயருடையக் கட்டுரைகள்
ஆண்டிப்பட்டி புதூர்

**ஆண்டிப்பட்டி புதூர்** என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், தொப்பம்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'20.8"N 78°22'36.7"Eஆகும். இங்கு 213 குடும்பங்களும் 859 மக்களும் வசிக்கின்றனர். இதில் 437 ஆண்களும் 422 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தர்மபுரி மாவட்டத்திலுள்ள கிராமங்கள்
மூலக்கூறு காலங்காட்டி

**மூலக்கூறுக் கடிகாரம்** அல்லது **மூலக்கூறுக் காலங்காட்டி** (*molecular clock *) என்பது இரண்டு அல்லது அதற்கு மேற்பட்ட வாழ்க்கை வடிவங்கள் பிரிந்த வரலாற்றுக்கு முந்தைய நேரத்தைக் கண்டறிய உயிரிமூலக்கூறுகளின் பிறழ்வு விகிதத்தைப் பயன்படுத்தும் ஒரு நுட்பத்திற்கான அடையாளச் சொல்லாகும். இத்தகைய கணக்கீடுகளுக்குப் பயன்படுத்தப்படும் உயிர் மூலக்கூறுத் தரவுகள் பொதுவாக டிஎன்ஏ, ஆர்என்ஏ ஆகியவற்றிற்கான கருக்காடிக்கூறுத் தொடர்ச்சிகள் அல்லது புரதங்களுக்கான அமினோ அமிலத் தொடர்ச்சிகள் ஆகும். பிறழ்வு விகிதத்தை நிர்ணயிப்பதற்கான அளவுகோல்கள் பெரும்பாலும் புதைபடிவ அல்லது தொல்பொருள் தேதிகளாகும். மூலக்கூறுக் கடிகாரம் முதன்முதலில் 1962 இல் பல்வேறு விலங்குகளின் குருதிவளிக்காவிப் புரத மாறுபாடுகளில் சோதிக்கப்பட்டது. இது பொதுவாக மூலக்கூறுப் படிவளர்ச்சியில் சிற்றினத்தோற்றம் அல்லது கதிர்வீச்சின் நேரத்தை மதிப்பிடுவதற்குப் பயன்படுத்தப்படுகிறது. இது சில நேரங்களில் **மரபணுக் கடிகாரம்** அல்லது **பரிணாமக் கடிகாரம்** என்றும் அழைக்கப்படுகிறது.

## ஆரம்ப கண்டுபிடிப்பு மற்றும் மரபணு சமிக்ஞை
"மூலக்கூறு கடிகாரம்" என்று அழைக்கப்படும் கருத்து முதன்முதலில் எமில் சூக்கர்கண்டல், லைனசு பாலிங் ஆகியோரால் கூறப்பட்டது. 1962 ஆம் ஆண்டில், வெவ்வேறு பரம்பரைகளுக்கு இடையே குருதிவளிக்காவியில் உள்ள அமினோ அமில வேறுபாடுகளின் எண்ணிக்கை காலப்போக்கில் தோராயமாக நேரியல் ரீதியாக மாறுவதை புதைபடிவ மூலங்களைக் கொண்டு கண்டறிந்தனர். எந்தவொரு குறிப்பிட்ட புரதத்தின் பரிணாம மாற்றத்தின் வீதமும் காலப்போக்கில் மற்றும் வெவ்வேறு பரம்பரைகளில் (மூலக்கூறு கடிகார கருதுகோள் என அறியப்படுகிறது) தோராயமாக நிலையானது என்பதை உறுதிப்படுத்த இந்த அவதானிப்பை அவர்கள் பொதுமைப்படுத்தினர்.

"இரண்டு உயிரினங்களின் சைட்டோக்ரோம் சி இடையே இடையுடைமை வேறுபாடுகள் பெரும்பாலும் அந்த இனங்களுக்கு உட்பட்டது என இருந்தாலும், அனைத்து பாலூட்டிகளின் சைட்டோக்ரோம் c அனைத்து பறவையின் சைட்டோக்ரோம் c யிலிருந்து சமமாக வேறுபட்டிருக்க வேண்டும்.

இது மீன் அல்லது பாலூட்டிகளைக் காட்டிலும் முந்தைய முதுகெலும்பு பரிணாமத்தின் பிரதான தண்டுகளிலிருந்து மீன் பிடிக்கப்பட்டதால், பாலூட்டிகள் மற்றும் பறவைகள் சைட்டோக்ரோம் சி மீனில் இருந்து சமமாக வேறுபட்டதாக இருக்க வேண்டும். இதேபோல், அனைத்து முதுகெலும்பு சைட்டோக்ரோம் C யும் ஈஸ்ட் புரோட்டினில்  இருந்து வேறுபட்டதாக இருக்க வேண்டும். சைட்டோகிராம் கே மற்றும் ஒரு தவளை, ஆமை, கோழி, முயல் மற்றும் குதிரை ஆகியவற்றிற்கு இடையிலான வித்தியாசம் மிகவும் மாறான 13% முதல் 14% ஆகும். இதேபோல், ஒரு பாக்டீரியா மற்றும் ஈஸ்ட், கோதுமை, அந்துப்பூச்சி, சூரை, புறா மற்றும் குதிரை சைட்டோக்ரோம் இடையே வேறுபாடு 64% முதல் 69% வரை இருக்கும். எமிலி ஸுகர்கான்ட் மற்றும் லினுஸ் பவுலிங் ஆகியோர் 1960ல் இந்தக் கருதுகோளை முனவைத்தனர்.

## மேற்கோள்கள்

## மேலதிக வாசிப்பிற்கு
* 
* 
* 
* 

## வெளி இணைப்புகள்
* Allan Wilson and the molecular clock
* Molecular clock explanation of the molecular equidistance phenomenon
* Date-a-Clade service for the molecular tree of life

பகுப்பு:பரிணாம உயிரியல்
பகுப்பு:தொகுதிமரபியல்
சுசீலா கோபாலன்

**சுசீலா கோபாலன்** (29 டிசம்பர் 1929,- 19 டிசம்பர் 2001) என்பவர் கேரளத்தைச் சேர்ந்த ஒரு இந்திய அரசியல்வாதியாவார். இவர்  இந்திய கம்யூனிஸ்ட் தலைவராகவும், இந்திய பொதுவுடமைக் கட்சி (மார்க்சிஸ்ட்) கட்சியின் நிறுவன உறுப்பினர்களில் ஒருவரும் ஆவார்.  கேரள மாநில அமைச்சரவையில் பலமுறை அமைச்சராக இருந்துள்ளார். மேலும் இவர் ஆலப்புழா (1980) மற்றும் சிராய்க்குல் (1991) ஆகியவற்றிலிருந்து இரண்டு முறை நாடாளுமன்ற உறுப்பினராகத் தேர்ந்தெடுக்கப்பட்டார். இவர் பிரபலமான ஈழவ காளரி குடும்பத்தில் முகமாமாவில் சேரப்பாஞ்சிரியில் பிறந்தார், ஆலப்புழா மற்றும் திருவனந்தபுரத்தில் கல்வி கற்றார் பின்னர் கம்யூனிஸ்ட் கட்சியில் சேர்ந்தார். கட்சியின் மூத்த தலைவர்களில்  ஒருவரான ஏ.கே. கோபாலனை திருமணம் செய்துகொண்டார்.

இந்திய மார்க்சிய கம்யூனிஸ்ட் கட்சியின்  கட்டமைப்பில் பிரதான பொறுப்புகள் வைத்திருந்த சில பெண்களில் ஒருவராக இவர் இருந்தார். கேரளாவில் எல்.டி.எப் அமைச்சரவையில் பல மூறை அமைச்சராக இருந்தார். கடைசியாக அவர் தொழில் மற்றும் சமூக நலத்துறை அமைச்சராக இருந்தார். சி.எம்.ஐ (எம்) மாநிலக் குழுவுக்கான தேர்தலில் ஈ.கே.நயனரிடம் ஒரு வாக்கு வித்தியாசத்தில் தோல்வியடைந்தார், அமைச்சரவையில் அவர் தொழில் மற்றும் சமூக நலத்துறை அமைச்சராக ஆனார்.
## மேற்கோள்கள்

## வெளி இணைப்புகள்
* Condolence by the Polit-bureau 
* Interview concerning Kerala's Industrial Policy

பகுப்பு:10வது மக்களவை உறுப்பினர்கள்
பகுப்பு:1929 பிறப்புகள்
பகுப்பு:2001 இறப்புகள்
பகுப்பு:மலையாள அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
மார்சபிட் மலை

**மார்சபிட் மலை** (Mount Marsabit) என்பது 6300 கி.மீ.² கென்யாவில் உள்ள கேடய எரிமலை ஆகும்,  கிழக்கு ஆப்பிரிக்க பிளவு மையத்திலிருந்து 170 கி.மீ. கிழக்கில்,  மார்சபைட் கவுண்டியில் மார்சபிட்  நகருக்கு அருகில் உள்ளது.  இது முதன்மையாக ஓலிகோசைன் மற்றும் பியோசைன் சகாப்தங்களுக்கு இடைபட்டக் காலத்தின் போது உருவானது, சில எரிமலை குமுறல்கள் சமீபத்தில் ஏற்பட்டது.

இந்த  எரிமலைப் பகுதி அடர்ந்த காடுகளால் சூழப்பட்டுள்ளது. மார்சபிட் தேசிய பூங்கா இப்பகுதியில் உள்ளது. 

## மேற்கோள்
* 

## வெளி இணைப்புகள்
* http://www.kenyaforests.org/reports/Marsabitstatus.pdf 

பகுப்பு:கென்யா
பகுப்பு:கென்ய எரிமலைகள்
பகுப்பு:ஆப்பிரிக்க மலைகள்
வரத முத்திரை

**வரத முத்திரை** ( Varadamudra) என்பது வரங்கள் வழங்குதலை கைகளின் சைகை மூலம் உணா்த்துவதாகும். இந்த முத்திரைக்கு வலதுகை பயன்படுத்தப்படுகிறது. வலது உள்ளங்கை மேல்முகமாகவும் விரல்கள் கீழ்நாேக்கியும் இருக்கும். இந்திய சமயங்களோடு தொடா்புடைய கற்சிலைகள், சிற்பங்கள் போன்றவற்றில் இந்த வரத முத்திரை மற்றும் அபய முத்திரையும் அதிக அளவில் காணப்படுகிறன.
## மேற்கோள்கள்
**Dictionary of Hindu Lore and Legend* () by Anna Dallapiccola

பகுப்பு:இந்து மெய்யியல் கருத்துருக்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:முத்திரைகள்
நேச்சர் ரிவியூஸ் ரெமெட்டாலஜி

நேச்சர் ரிவியூஸ் ரத்தோடாலஜி நேச்சர் பப்ளிஷிங் குரூப் வெளியிட்டுள்ள ஒரு மறுபரிசீலனை மருத்துவ இதழ். இது 2005 ஆம் ஆண்டில் நேச்சர் கிளினிகல் பிரக்டிஸ் ரௌமடாலஜியாகவும் 2009 ஆம் ஆண்டில் அதன் தற்போதைய பட்டத்தை பெற்றுக் கொண்டது. இதழியல் அனைத்து வகையான கீறல்கள்.

ஐ.ஐ.ஐ. நேச்சர் ரிவியூஸ் ரௌமடாலஜி சுட்டிக்காட்டியுள்ளது. 12.188 இன் பாதிப்புக் காரணி தாம்சன் ராய்ட்டர்ஸ் அவர்களால் வழங்கப்பட்ட 2016 ஜர்னல் சிட்டிஷன் ரிபோர்ட்ஸில் பதிவாகியுள்ளது. இது ரேமியோடாலஜி.

## குறிப்புகள்

பகுப்பு:ஆங்கில இதழ்கள்
வரதராஜ பெருமாள் கோவில், சூளகிரி

**வரதராஜ பெருமாள் கோவில், சூளகிரி** (Varadaraja Perumal Temple, Shoolagiri) என்பது தமிழ்நாட்டின் கிருட்டிணகிரி மாவட்டம், சூளகிரியில் உள்ள பழமையான விஷ்ணு கோவில் ஆகும்.
இதன் கர்ப்பக்கிரகம் பிற்கால சோழர்களால் கட்டப்பட்டது. இகோவிலின் மண்டபம்  விஜயநகர பேரரசின் மன்னர் கிருஷ்ணதேவராயரால் கட்டப்பட்டது. பின்னர் ஹொய்சால மன்னர்கள், விஜயநகர பேரரசின் நாயக்க மன்னர்களால் விரிவாக்கப்பட்டது.

## விளக்கம்
சூளகிரி மலை திரிசூலத்தின் வடிவில் இருப்பதால் இந்த ஊர் சூளகிரி (சூலகிரி) என்று அழைக்கப்படுகிறது.

## சிறப்பு
இக்கோவிலில் வரதராஜ பெருமாள் மேற்கு பார்த்துள்ளார். பெருந்தேவி மகாலட்சுமி தாயார் சன்னதி கிழக்கு நோக்கி அமைந்துள்ளது. உத்தராயண காலத்தில் (தை - ஆடி) சூரிய அஸ்தமனத்தின் போது சூரியக் கதிர்கள் பெருமாளின் காலடியில் விழுகிறது.

## விழா
ஒவ்வோர் ஆண்டும் மே 21, வரதராஜ பெருமாள் ஜெயந்தி கொண்டாடப்படுகிறது. சிறப்பு பூஜைகள், யாகம் மற்றும் கல்யாண உற்சவம் போன்றவை அச்சமயத்தில் கோவிலில் நடைபெறுகின்றன.

வைகுண்ட ஏகாதசியின்போது கருடசேவை வெகு விமரிசையாக நடைபெறும்.

கோவில்நடை  காலை 6
மணி முதல் 12  மணி வரையும், மாலை 4 மணி முதல் 8 மணி
வரையிலும் திறந்திருக்கும்.

## குறிப்புகள்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
விதை சோதனை

**விதைச்சோதனை** (*Seed testing*) என்பது ஆய்வு நோக்கங்களுக்காக அல்லது விதை சேமிப்பு நுட்பங்கள் செயல்படுகின்றனவா உள்ளிட்ட பல நோக்கங்களுக்காக செய்யப்படுகின்றன. மிகவும் பொதுவாக நான்கு சோதனைகள் உள்ளன. கீழே பட்டியலிடப்பட்டுள்ள முதல் இரண்டும் அறிவியல் ஆராய்ச்சிகளுக்குப் பொதுவானது.

வணிக ரீதியாக விற்கப்படும் விதைகளுக்கு, இந்த நான்கு சோதனைகள் பயிற்சி பெற்ற மற்றும் வழக்கமாக சான்றளிக்கப்பட்ட ஆய்வாளர்களால் பிரத்யோகமான ஆய்வகத்தில் ஆய்வு செய்யப்படுகின்றன. விற்பனை செய்யப்படும் விதைகளின் தரத்தை மதிப்பிடுவதற்கானவையாக சோதனைகள் வடிவமைக்கப்பட்டுள்ளன.

*முளைப்பு சோதனை: முளைக்கும் விதைகளின் விழுக்காட்டை அறிய பயன்படுத்தப்படுகிறது. வணிக நிறுவனங்களில், சோதனைகள் பொதுவாக 200 அல்லது 400 விதை மாதிரிகளில் செய்யப்படுகின்றன. 
*விதை நம்பகதன்மை சோதனை இது மூன்று பகுதிகளை கொண்டது.
**1 முன்நிபந்தனை (உள்ளீர்த்தல்)
**2. ஆயத்தம் மற்றும் சாயமேற்றல் (சில நேரங்களில் விதையை வெட்டி, பின்னர் விதையை 2,3,5 டிரிபெனைல் டெட்ராசோலியம் குளோரைடு கரைசலில் ஊறவைத்தல்)
*****டெட்ராசோலிம் குளோரைடு விதை சோதனை:** டெட்ராசோலியம் குளோரைடு (TZ) சோதனை பெரும்பாலும் விரைவான முளைப்பு சோதனை என்று அழைக்கப்படுகிறது. இந்த சோதனை விதையின் நம்பகத்தன்மையை தீர்மானிக்கப் பயன்படுத்தப்படும் ஒரு இரசாயன சோதனையாகும். மேலும் இதன் முடிவுகள் பொதுவாக 24 முதல் 48 மணி நேரத்திற்குள் கிடைக்கும்.
*****முளைப்பு சோதனையிலிருந்து டெட்ராசோலியம் குளோரைடு விதை சோதனை எவ்வாறு வேறுபடுகிறது?** டெட்ராசோலியம் குளோரைடு சோதனையானது விதை நம்பகத்தன்மையின் துவக்க மற்றும் விரைவான நிழற்பட நொடிப்பெடுப்பை வழங்குகிறது. ஆனால் இது மிகவும் விரிவான விதை முளைப்பு சோதனைக்கு மாற்று என்று சொல்வதற்கு இல்லை. கனடாவில், டெட்ராசோலியம் குளோரைடு சோதனையானது CFIA ஆல் அதிகாரப்பூர்வமாக அங்கீகரிக்கப்படவில்லை. அமெரிக்காவில், டெட்ராசோலியம் குளோரைடு சோதனையை முளைப்பு சோதனைக்கு மாற்றாகப் பயன்படுத்தலாம், இருப்பினும் அதன் தொடர்ச்சியாக முளைப்பு சோதனை பொதுவாக பரிந்துரைக்கப்படுகிறது.
*****ஏன் டெட்ராசோலியம் குளோரைடு விதை சோதனை செய்ய வேண்டும்?**
*****டெட்ராசோலியம் குளோரைடு சோதனையின் நன்மைகள்:*
****விதை நம்பகத்தன்மை குறித்த விரைவான மதிப்பீடு.
****முளைப்பு சோதனைகளில் விதைகளின் பலவீனம் வெளிப்படுவதற்கு முன்பே அவற்றைக் கண்டறியலாம்.
****தரக் கட்டுப்பாட்டு திட்டமிடல்களில் சரியான நேரத்தில் வழிகாட்டுதல் குடைக்கும்.
****டெட்ராசோலியம் குளோரைடு விதை சோதனை சோதனையின் தீமைகள்*
****சிறப்பு பயிற்சியும், அனுபவமும் தேவை.
****முளைப்பு சோதனையை விட இந்த சோதனையானது பொதுவாக மிகவும் உழைப்பு தேவைப்படக்கூடியதும், கடினமானதாகும்.
****இந்த சோதனையின் முடிவுகள் பூஞ்சை தொற்று அல்லது இரசாயன சேதத்தை பிரதிபலிப்பதில்லை.
****இந்த சோதனையின் முடிவுகளில் விதைத் துயில்  நிலையை பிரதிபலிப்பதில்லை.
**3. மதிப்பீடு (வித்தை முளையத்தில் நிற மாற்றத்திற்கான ஆய்வு செய்தல்).
**தூய்மை சோதனை: பொருள் விவரச் சீட்டில் விவரிக்கப்பட்ட விதை அளவுக்கு உண்மையில் விதைகள் உள்ளனவா என காணுதல்.
**களை சோதனை: விதை மாதிரியை ஆய்வு செய்து, பொருள் விவரச் சீட்டில் விவரிக்கப்பட்ட விதை வகையிலிருந்து வேறுபட்ட ஒவ்வொரு விதையையும் அடையாளம் காணுதல்.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:விதைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
தொப்பம்பட்டி (தருமபுரி)

**தொப்பம்பட்டி** (*Thoppampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், தொப்பம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்டத் தலைநகரான தருமபுரியிலிருந்து 27 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'57.8"N 78°22'48.3"E ஆகும்.

## மக்கள் வகைபாடு
2011 இந்திய மக்கள்தொகைக் கணக்கெடுப்பின்படி இந்த ஊரில் 108 குடும்பங்களும் 491 மக்களும் வசிக்கின்றனர். இதில் 252 ஆண்களும் 239 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஒபிலிநாய்க்கன்பட்டி

**ஒபிலிநாய்க்கன்பட்டி** (*Obilinayakkanpatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், தொப்பம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், அரூரிலிருந்து 13 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'19.7"N 78°23'40.6"Eஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 174 குடும்பங்களும் 629  மக்களும் வசிக்கின்றனர். இதில் 314 ஆண்களும் 315 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பிஎஸ்ஜி பொதுப்பள்ளிகள்

**பி. எஸ். ஜி பொதுப்பள்ளிகள்**  (PSG Public Schools) ஆண் பெண் இருபாலரும் பயிலும் உயா்நிலை பள்ளி ஆகும். இந்தியாவில் தமிழ்நாடு மாநிலம் கோவை மாவட்டம் பிளமேடு அவிநாசி சாலையில் அமைந்துள்ளது. இப்பள்ளி 2002 ஆம் ஆண்டு தொடங்கப்பட்டது.2009 ஆம் ஆண்டு முதல் நடுவண் இடைநிலைக் கல்வி வாரியத்தின் கீழ் பன்னிரெண்டாம்  வகுப்பு வரை வகுப்புகள் நடந்து வருகிறது.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:கோயம்புத்தூர் மாவட்டத்திலுள்ள தனியார் பள்ளிகள்
செர்குலிஸ்போரிட்ஸ்

**செர்குலிஸ்போரிட்ஸ்** (Circulisporites) என்பது ஒரு தாவர வகை ஆகும்.  ஆத்திரேலியாவில் குயின்ஸ்லாந்தில் இப்ஸ்விச் நிலக்கரிச்சுரங்த்திலிருந்து ட்ரேசாக் விதை மற்றும் மகரந்த துகள் ஆகியவற்றிலிருந்து அறியப்படுகிறது.

## குறிப்புகள்

## வெளி இணைப்புகள்
* 

பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் குறுங்கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
4-அமினோபிரிடின்

**4-அமினோபிரிடின்** *(4-Aminopyridine)* என்பது C5H4N–NH2 என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இந்த மூலக்கூறானது, பிரிடினின் மூன்று மாற்றிய அமீன்களில் ஒன்றாகும்.  பொட்டாசியத்தின் வழியை அடையாளப்படுத்தும் துணைவகைகளைக் கண்டறிய ஆய்வுக்கருவியாக இது பயன்படுத்தப்படுகிறது. இது தண்டுவட மரப்பு நோயின் அறிகுறிகளைக் கையாள உதவும் மருந்தாகவும் பயன்படுத்தப்படுகிறது.நோயின் பல்வேறு மாறுபாடுகளைத் தொடர்ந்து, வயது வந்தோரின் நடை வேகத்தை அதிகரிப்பதற்காகவும் மருத்துவர்களால் பரிந்துரைக்கப்படுகிறது. இந்த மருந்தானது 2008 ஆம் ஆண்டில் சிகிச்சையளிப்பதில் பயன்படுத்துவதற்கான மூன்றாம் நிலை பரிசோதனைகளுக்கு உட்படுத்தப்பட்டது. மேலும், ஐக்கிய அமெரிக்க மருந்து மற்றும் உணவு நிர்வாகத்தால் சனவரி 22, 2010 அன்று அங்கீகரிக்கப்பட்டது.

## தயாரிப்பு

4-அமினோபிரிடினானது, பிரிடின்-4-கார்பாக்சமைடை சோடியம் ஹைப்போ குளோரைட்டைப் பயன்படுத்தி கார்போனைல் நீக்கம் செய்யும் ஆஃப்மேன் மறுசீரமைப்பு வினையின் மூலமாகத் தயாரிக்கப்படுகிறது. பிரிடின் கார்பாக்சமைடானது தொடர்புடைய நைட்ரைல் சேர்மத்திலிருந்து உருவாக்கப்படுகிறது.  அந்த நைட்ரைலானது, 4-மெதில்பிரிடினை அம்மோனியாக்கம் மற்றும் ஆக்சிசனேற்றம் செய்வதனால் கிடைக்கப்பெறுகிறது.

## தயாரிப்பு
4-அமினோபிரிடினானது, பிரிடின்-4-கார்பாக்சமைடை சோடியம் ஹைப்போ குளோரைட்டைப் பயன்படுத்தி கார்போனைல் நீக்கம் செய்யும் ஆஃப்மேன் மறுசீரமைப்பு வினையின் மூலமாகத் தயாரிக்கப்படுகிறது. பிரிடின் கார்பாக்சமைடானது தொடர்புடைய நைட்ரைல் சேர்மத்திலிருந்து உருவாக்கப்படுகிறது.  அந்த நைட்ரைலானது, 4-மெதில்பிரிடினை அம்மோனியாக்கம் மற்றும் ஆக்சிசனேற்றம் செய்வதனால் கிடைக்கப்பெறுகிறது.

## பயன்பாடுகள்
ஆய்வகத்தில், 4-AP என்பது உடற்கூறியல் மற்றும் உயிரி இயற்பியல் ஆகியவற்றில் பல்வேறு பொட்டாசியம் நடத்தைகளை ஆராயும் ஒரு பயனுள்ள மருந்தியல் கருவியாகும்.

## மேற்கோள்கள்

## வெளி இணைப்புகள்
* Ampyra official site
* Ampyra Prescribing information
* Avitrol official site

பகுப்பு:அமீன்கள்
பகுப்பு:பிரிடின்கள்
பகுப்பு:அமினோ பிரிடின்கள்
பகுப்பு:4-பிரிடைல் சேர்மங்கள்
நெட்டையாம்பாளையம்

**நெட்டையாம்பாளையம்** (Nettayampalayam) என்ற கிராமம், நாமக்கல் மாவட்டத்தில் பரமத்திவேலூர் வட்டத்தில் அமைந்துள்ளது. இக்கிராமம் பரமத்திவேலூரிலிருந்து 10 கி.மீ. தொலைவில் ஜேடர்பாளையம் செல்லும் வழியில் அமைந்துள்ளது.

## கோயில்கள்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Kabilarmalai_Murugan_Templa.jpg|thumb|கபிலர்மலை முருகன் கோயில்
கபிலர்மலை முருகன் கோயில் , பாண்டமங்கலம் பெருமாள் கோயில் ஆகிய கோயில்கள் அருகாமையில்  உள்ளன.

## தொழில்
விவசாயம் முக்கிய தொழிலாகும். இங்கிருந்து விளையும் மலர்கள், அருகிலுள்ள பரமத்தி வேலூர் பூச்சந்தையில் விற்கப்படுகின்றன.

## பள்ளிகள்
* நெட்டையாம்பாளையத்தில் அரசு துவக்கப்பள்ளி மற்றும், நடுநிலைபள்ளி ஆகியன உள்ளது.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:நாமக்கல் மாவட்டத்திலுள்ள கிராமங்கள்
மரியா ரபோல்ஸ் பள்ளி

**மரியா ரபோல்ஸ் மெட்ரிகுலேஷன் மேல்நிலைப்பள்ளி** (Maria Rafols Matric Higher Secondary School) இந்தியாவின் கன்னியாகுமரி மாவட்டம், மண்டைகாட்டில் அமைந்துள்ள ஒரு ஆங்கில வழி சுயநிதி பள்ளி ஆகும். சேரிட்டி ஆஃப் செயின்ட் ஆன் சகோதரிகளால் 1994 ஆம் ஆண்டில் நிறுவப்பட்டு நடத்தப்பட்டுவருகிறது. படிப்படியாக பள்ளி மேல்நிலைபள்ளியாக மேம்படுத்தப்பட்டது. இது கத்தோலிக்க மாணவர்களுக்கான சேர்க்கைக்கு முதன்மையளிக்கும் ஒரு கிறிஸ்தவ இருபாலா் சிறுபான்மை பள்ளிக்கூடம். இருப்பினும், மற்ற மதங்களின் குழந்தைகளும் அனுமதிக்கப்படுகிறார்கள்.

## மேலும் காண்க
*பாபுஜி நினைவு பள்ளி, மணவாளக்குறிச்சி

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஆங்கிலவழிப் பள்ளிகள்
பகுப்பு:கன்னியாகுமரி மாவட்டத்திலுள்ள தனியார் பள்ளிகள்
கணிதக்குறைபாடு

**கணிதக்குறைபாடு** (*Dyscalculia*) என்பது கணிதம் கற்றலை புரிந்துகொள்வதில் கடினம், எண்களை புரிந்து கொள்வதில், எண்களை எவ்வாறு கையாளுவது மற்றும் கணித உண்மைகளை அறிந்துகொள்வதில் உள்ள சிரமம் ஆகும். இது பொதுவாக ஒரு குறிப்பிட்ட வளர்ச்சிக் கோளாறு எனக் கருதப்படுகிறது.

கணிதக் குறைபாடு உடையவர்கள் சாதாரணமாக நுண்ணறிவு ஈவு பெற்றவர்களைவிட அதிக நுண்ணறிவு ஈவு பெற்றவர்கள் அதிகமாக பாதிக்கப்படுகிறார்கள். நேரம், இடமதிப்பு, அளவைகள் போன்றவைகளை புரிந்து கொள்வதில் சிரமப்படுகிறார்கள்.. டிஸ்கால்குலியா பற்றிய மதிப்பீடு மொத்தமக்கள் தொகையில் 3% மற்றும் 6% வரை பாதித்துள்ளது. 2004-ல் 4-ல் ஒரு பங்கு குழந்தைகளூக்கு கவனப்பற்றாக்குறை மிதமிஞ்சிய சீர்குலைவு இருக்கிறது.

## மேற்கோள்கள்

பகுப்பு:சிறப்புக் கல்வி
பகுப்பு:குழந்தை மருத்துவம்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
மஞ்சவாடி

**சின்னமஞ்சவாடி** (chinna*Manjavadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 636905 இது  மஞ்சவாடி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 60 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. இவ்வூரின் அமைவிடம் 11°49'40.9"N 78°21'38.3"E ஆகும். போக்குவரத்து வசதி இல்லாத ஊர் இங்கு அதிகமான மாம்பழம் சாகுபடி செய்கின்றன மலைவாழ் மக்கள் மட்டும் வசிக்கும் இடம்

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 150 குடும்பங்களும் 800 மக்களும் வாழ்கின்றனா். இதில் 450 ஆண்கள் 350 பெண்கள் ஆவா். இங்கு சேலத்திற்கு மாம்பழம் அதிகம் ஏற்றுமதி செய்யப்படுகிறது. இங்கு அரசின் ஊராட்சி ஒன்றிய தொடக்கப்பள்ளி உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
எச்சம்பட்டி

**எச்சம்பட்டி** அல்லது **எச்சனஹள்ளி** (*Echanahalli*) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டம், தேன்கனிக்கோட்டை வட்டம், ராயக்கோட்டை ஊராட்சியில் அமைந்துள்ள ஒரு கிராமமாகும். இக்கிராமம் இராயகோட்டை, தர்மபுரி சாலையில் உள்ளது. இக்கிராமம் வேப்பனஹள்ளி சட்டமன்றத் தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது. எச்சம்பட்டில் தமிழ், கன்னடம், தெலுங்கு என பலதரப்பட்ட மொழி பேசும் மக்கள் வாழ்கின்றனர். இங்கு உள்ள மக்களுக்கு விவசாயம் , புளி மண்டி வணிகம் போன்றவை முதன்மை தொழிலாக உள்ளது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், தேன்கனிக்கோட்டையிலிருந்து 40 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 64, மொத்த மக்கள் தொகை 283, இதில் 146 ஆண்களும், 137 பெண்களும் அடங்குவர்.

## பள்ளி
இக்கிராமத்தின் நுழைவில் ஊராட்சி ஒன்றிய நடுநிலை பள்ளி அம்மைத்துள்ளது. இப்பள்ளி 1981 இல் தொடக்கபள்ளியாக துவங்கப்பட்டு, 2009 இல் நடுநிலைப்பள்ளியாக தரம் உயர்த்தபட்டுள்ளது. இப்பள்ளியில் எச்சம்பட்டி, குரும்பட்டி, எதிர்கோட்டை, ஜோடு ஆலமரம் ஆகிய பகுதிகளைச் சேர்ந்த குழந்தைகள் பயின்று வருகின்றனர்.

## குறிப்புகள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ராம்புரி

**ராம்பூரி** என்பது ஒரு இந்திய  கத்தி ஆகும். இது 9 முதல் 12 அங்குல நீளமுள்ள ஒற்றை முனை கொண்ட புகழ்பெற்ற கத்தி ஆகும். வழக்கமாக இது மடித்து வைத்து, பொத்தானைக் கொண்டு விரிக்கக்கூடிய கத்திவகையாகும். 19 ஆம் நூற்றாண்டின் தொடக்கத்தில் இந்திய குண்டர்களின் அடிப்படை ஆயுதமாக இதை பயன்படுத்தினர்.  உத்தரப்பிரதேச மாநிலத்தின் ராம்பூரில் இருந்து இதன் பெயர் உருவானது. இதை 18 ஆம் நூற்றாண்டின் பிற்பகுதியில்  ராம்பூரில் உள்ள உள்ளூர் நவாப்களின் அரச கருமான்கள் இவ்வகைக் கத்திகளை உருவாக்கினர்.

ராம்பூரி இன்றும் இது குற்றம் சார்ந்த ஆயுதமாக பயன்படுத்தப்படுகிறது. உள்ளூர் இந்திய மாஃபியாகளால் உள்நாட்டில் தயாரிக்கப்பட்ட கள்ளத் துப்பாக்கிகள் மற்றும் அதிநவீன தானியங்கி துப்பாக்கிகள் ஆகியவை பெரும்பாலும் இவற்றின் இடத்தை இடத்தைப் பிடித்துள்ளன. 1990 களின் நடுப்பகுதியில், உத்திரபிரதேச அரசு 4.5 அடி அங்குல நீள கத்தியைத் கத்தியால் தடை செய்தது. இது 1960 களில் மற்றும் 1970 களில் பாலிவுட்டின் குற்றம்சார்ந்த காட்சிகளால் இந்தக் கத்தி பிரபலமடைந்தது.

## மேற்கோள்கள்

## வெளி இணைப்புகள்
* Famed Rampuri knives may soon go into oblivion

பகுப்பு:கத்திகள்
பகுப்பு:ராம்பூர் மாவட்டம்
பகுப்பு:உத்தரப் பிரதேசம்
பகுப்பு:உத்தரப் பிரதேச பண்பாடு
ராயில் மலை சுண்டெலி

**ராயில் மலை சுண்டெலி** (*Royle's mountain vole*) என்பது கிரிசிடிடே (*cricetidae*) குடும்பத்தை சார்ந்த ஒரு கொறிணி இன விலங்கு ஆகும். இது இந்தியா, சீனா, நேபாளம் ஆகிய நாடுகளில் காணப்படுகிறது.

## சான்றுகள்

*

பகுப்பு:சுண்டெலிகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
நரம்பியல்

**நரம்பியல்** (Neurology) என்பது நரம்புத் தொகுதி, நரம்பு மண்டலங்கள், நரம்புச் சம்பந்தமான கோளாறுகள் குறித்துப் படிக்கும் படிப்பு ஆகும். கிரேக்கச் சொல்லான நியூரான் (neuron) என்பதன் பொருள் நரம்பணு என்பதாகும். லோஜியா (logia) என்பதன் பொருள் படிப்பு என்பதாகும். நரம்பிலானது மூளை, முள்ளந்தண்டு வடம் மற்றும் புற நரம்பு மண்டலம் ஆகியவற்றை உள்ளடக்கிய நரம்புத் தொகுதியில் ஏற்படும் அனைத்து வகையான நோய்கள், நோயறிதல் மற்றும் சிகிச்சைகளைக் குறித்த மருத்துவப் பிரிவாகும்.

நரம்பியல் துறையில் நிபுணத்துவம் பெற்ற மருத்துவர்களை 'நரம்பியல் நிபுணர்கள்' (Neurologists) என்றழைக்கிறோம். இவர்கள், நரம்பியல் கோளாறுகளை ஆராய்வதற்கும், கண்டறிவதற்கும், சிகிச்சையளிப்பதற்கும் பயிற்சிப் பெற்றவர்கள். நரம்பியல் நிபுணர்கள் பக்கவாதம், கால்-கை வலிப்பு, நடுக்குவாதம், மூளையில் ஏற்படும் நோய்த்தொற்றுகள், தண்டுவட மரப்பு நோய், தூக்கக் கோளாறுகள், மூளையில் ஏற்படும் காயங்கள், ஒற்றைத் தலைவலி, மூளைக் கட்டி, ஆல்சைமர் நோய் போன்ற மறதி நோய்கள் ஆகியவற்றைக் கண்டறிந்து, சிகிச்சை அளிப்பதில் திறமைப் பெற்றவர்கள். நரம்பியல் நிபுணர்கள் மருத்துவ ஆராய்ச்சி, மருந்தியக்கச் சோதனைகள், அடிப்படை அல்லது சிகிச்சைநிலை ஆராய்ச்சி ஆகியவற்றிலும் பங்கு வகிக்கலாம்.

## மேற்கோள்கள்

## வெளி இணைப்புகள்
*சென்னை நரம்பியல் சிகிச்சை மற்றும் ஆராய்ச்சி நிறுவனம்

பகுப்பு:நரம்புத் தொகுதி
பகுப்பு:இதயக்குழலிய நோய்கள்
பகுப்பு:குருதிச் சுற்றோட்டத்தொகுதி
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
ஆற்றுக் கழிமுகம்

thumb|
சேக்ரமெண்டோ (கலிஃபோர்னியா) ஆற்றுக் கழிமுகம், 2009 மார்ச் 2009 தொடக்கத்தில்

**ஆற்றுப் படுகை** (*river delta*) என்பது ஆற்றின் வெள்ளத்தில் அடித்துவரப்பட்ட வண்டல் மண்ணை ஆறு கடலோடு கலக்கும் இடத்தில் அதன் வேகம் குறைந்து படிய வைப்பதால் உருவாகும் ஒரு நிலவமைப்பு ஆகும்.

## உருவாக்கம்
ஆறுகள் ஓடும்போது மண், மணல், குப்பைக் கூளங்கள் முதலியவற்றை அடித்துக்கொண்டு செல்லும். ஆறு கடலிலோ ஏரியிலோ கலக்கும்போது அதன் வேகம் குறைந்துவிடும். அப்பொழுது மண்ணும் மணலும் அங்கு படிந்துவிடுகின்றன. மண் படிந்து கொண்டே இருப்பதால் நாளடைவில் அங்கு ஒரு படுகை உண்டாகிறது.

### பெயர்க்காரணம்
ஆற்றின் இரு கிளைகளுக்கும் கடலுக்கும் இடையில் இப்படுகை ஒரு முக்கோண வடிவில் அமையும். இதற்குக் **ஆற்றுப் படுகை** (டெல்ட்டா)(Delta) என்று பெயர்.  டெல்ட்டா என்ற கிரேக்க எழுத்து முக்கோண வடிவில் இருக்கும். இதையொட்டி இதற்கு இப்பெயர் வந்தது.

### பண்புகள்
ஆற்றின் நடுவே இப்படுகை வளர்ந்து நீரோட்டத்தைத் தடை செய்வதால் ஆறு பல கிளைகளாகப் பிரிந்து கடலில் கலக்கிறது. மக்கள் குடியிருப்பதற்கு இது பாதுகாப்பான இடமாகாது. ஏனெனில் வெள்ளம் பெருக்கெடுத்து ஓடும் சமயத்தில் கிளையாறுகள் இடம்விட்டு இடம் மாறிவிடுவது உண்டு. ஆறு கடலில் கலக்குமிடத்தில் அதன் வேகம் அதிகமாக இருந்தால், கழிமுகப் படுகை அமையாது.

### வண்டல் மண்
கழிமுகத் தீவில் படிந்துள்ள மண்ணுக்கு **வண்டல் மண்** என்று பெயர். இது வளம் நிறைந்தது. இப்படுகைகளில் பயிர் மிகச் செழிப்பாக வளரும்.

## மேற்கோள்கள்

பகுப்பு:சூழலியல்
பகுப்பு:நீர்நிலைகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
காயல் ஒண்முகில்

**காயல் ஒண்முகில்** *(Lagoon Nebula)* ( **மெசியர் 8**  அல்லது **M8**, **NGC 6523**, **கூரிலி 25**, **RCW 146**, and **கம் 72** எனப் பட்டியலிடப்பட்டது) ஒரு மாபெரும் உடுக்கண இடைவெளி ஒண்முகில் ஆகும். இது வில்(தனுசு) விண்மீன் குழுவில் அமைந்துள்ளது.  இது உமிழ்வகை ஒண்முகிலாகவும் H II வட்டாரமாகவும் வகபடுத்தப்பட்டுள்ளது.

காயல் ஒண்முகில் 1654 ஆண்டுக்கு முன் ஜியோவன்னி கோதியெர்னாவால் கண்டுபிடிக்கப்பட்டது  இது நடு வடக்கு அகலாங்குகளில் மங்கலாகக் கண்ணுக்குப் புலப்படும் இரண்டு விண்மீன் உருவாகும் ஒண்முகில்களில் ஒன்றாகும். இருவில்லைநோக்கிகளில் காணும்போது  ஓர் ஆழ் அகடு உள்ள ஒரு தெளிவான முகிற்பட்டையாகத் தோன்றுகிறது.  இந்த ஒண்முகிலுக்குள் திறந்த விண்மீன் கொத்தான புபொப 6530 அமைந்துள்ளது.

## பான்மைகள்

இது புவியில் இருந்து 4000 முதல் 6000 வரையிலான ஒளியாண்டுகள் தொலைவில் உள்ளதாக மதிப்பிடப்பட்டுள்ளது. புவியின் வான்பரப்பில் 90' க்கு 40'  கோண்த்துக்குப் பரவியுள்ளது. இது கிட்டதட்ட  110 க்கு 50 ஒளியாண்டுகளுக்குச் சமமாகும். பல ஒண்முகில்களைப் போல,  இது கால ஆட்பாட்டு நிற ஒளிப்படங்களில் வெளிர்சிவப்பு நிறத்திலும் தொலைநோக்கியில் கூர்ந்து பார்க்கும்போது சாம்பல் நிறத்திலும், கணூக்கு தாழ் ஒலிமட்டங்களில் அருகிய நிறக்கூர்வோடு காணப்படுகிறது. 

## மேலும் காண்க
* மெசியர் பொருட்களின் பட்டியல்
* ஒண்முகில்களின் பட்டியல்

## மேற்கோள்கள்

## வெளி இணைப்புகள்

* Breaking Waves in the Stellar Lagoon — ESA/Hubble Photo Release
* Messier 8, SEDS Messier pages
* NightSkyInfo.com – M8, the Lagoon Nebula
* Messier 8, Pete's Astrophotography Gallery 
* Messier 8, Lagoon Nebula, Map
* Astronomy Picture of the Day (APOD): Lagoon Nebula 
* APOD: 2005 August 3 - The Busy Center of the Lagoon Nebula
* The Scale of the Universe (Astronomy Picture of the Day 2012 March 12)
* 
* Lagoon Nebula (M8) on Constellation Guide
* 7/30/2015 Photo release Hubble Space Telescope

பகுப்பு:மெசியர் பொருட்கள்
பகுப்பு:புபொப பொருட்கள்
பகுப்பு:வில்(தனுசு) (விண்மீன் குழு)
பகுப்பு: 1654 இல் கண்டுபிடித்த வான்பொருட்கள்
பகுப்பு:காணொலியுள்ள கட்டுரைகள்
பகுப்பு:ஒண்முகில்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
மண்டல அறிவியல் மையம், கோவை

**கோவை மண்டல அறிவியல் மையம்** (*Regional Science Centre, Coimbatore*) இந்தியாவின் தமிழ்நாடு மாநிலம் கோயம்புத்தூரில் 2013 ஆம் ஆண்டு மே மாதம் 06 ஆம் தேதி தொடங்கப்பட்டது.  தமிழ்நாடு அறிவியல் மற்றும் தொழில்நுட்ப மையத்தின்  தீவிர ஆதரவுடன் தேசிய அறிவியல் அருங்காட்சியகக் குழுவால் இம்மையம் உருவாக்கப்பட்டது. தமிழ்நாட்டின் மேற்கு மாவட்ட மக்களும், மாணவர்களும் பயன்பெறும் வகையில் மண்டல அறிவியல் மையம், தமிழக மக்களுக்கு அர்ப்பணிக்கப்பட்டு, அரசிடம் ஒப்படைக்கப்பட்டது. 

## வசதிகள்
4000 சதுர மீட்டர் பரப்பளவைக் கொண்ட இந்த அறிவியல் மையத்தில் மூன்று நிரந்தர காட்சிக்கூடங்களும் ஒரு தற்காலிக கண்காட்சி அரங்கமும் உள்ளன. முப்பரிமாண திரைப்படக் காட்சி வசதி, கோளரங்கம், குளிரூட்டப்பட்ட மண்டபம், ஒளி-ஒலி சாதனங்கள், அறிவியல் விளக்க மூலை, குழந்தைகள் செயல்பாட்டு மூலை, நூலகம், வானத்தை கண்காணிப்பதற்கான தொலைநோக்கி மற்றும் பிற பொது வசதிகள் பலவும் இங்கு உள்ளன. 

## நடவடிக்கைகள்
அறிவியல் பற்றிய சந்தேகங்களை விளக்கி கூறுவதற்காக அறிவியல் அறிஞர்களை சந்தித்தல், மருத்துவ நிபுணர்களை சந்தித்தல், அறிவியலை செயல்முறைகள் மூலமாக விளக்கிக் கூறுதல், இரவு வான் நோக்குதல் போன்ற நிகழ்ச்சிகள் நடத்தப்படுகின்றன. சிறுகோளரங்கம் மூலமாக வான் அறிவியல் பற்றிய அறிவியல் சந்தேகங்கள் விளக்கப்படுகின்றன.

## விடுமுறை நாட்கள்
அனைத்து வார நாட்கள், சனிக்கிழமை, ஞாயிற்றுகிழமை மற்றும் அரசு விடுமுறை நாட்கள் (362 வேலை நாட்கள்)
குடியரசு தினம், சுதந்திர தினம், காந்தி ஜெயந்தி ஆகிய நாட்கள் விடுமுறை நாட்களாகும்.

## வேலை நேரம்
காலை 10.00 மணி முதல் மாலை 05.45. மணி வரை இயங்குகிறது. 

## நுழைவுக் கட்டணம்
அறிவியல் மையம், முப்பரிமாண காட்சிக்கூடம், சிறுகோளரங்கம் பெரியவர் மற்றும் சிறுவர்களுக்கு முறையே  ரூபாய் 55,45.
அறிவியல் மையம், சிறுகோளரங்கம் பெரியவர் மற்றும் சிறுவர்களுக்கு முறையே ரூபாய் 45,35
அறிவியல் மையம், முப்பரிமாண காட்சிக்கூடம் பெரியவர் மற்றும் சிறுவர்களுக்கு முறையே ரூபாய் 35,25
அறிவியல் மையம் மட்டும் (நுழைவுக் கட்டணம்) பெரியவர் மற்றும் சிறுவர்களுக்கு முறையே ரூபாய் 25,15

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:கோயம்புத்தூர்
பகுப்பு:கோயம்புத்தூரில் கல்வி
அசிட்டோபாக்டர்

**அசிட்டோபாக்டர்** (*Acetobacter*)  சியோடோமோனடேல் இனத்தைச் சேர்ந்த பாக்டீரியாவாகும். இது எத்தனாலை அசிட்டிக் அமிலமாக மாற்றுகிறது. வினிகர் உற்பத்தியில் இந்தப் பாக்டீரியாக்கள் அதிகம் உதவுகின்றன. 1998 ஆம் ஆண்டில், திராட்சைச் செங்கள் மற்றும் நொதிக்க வைத்த வினிகரில் இருந்து தனிமைப்படுத்தப்பட்ட அசிட்டோபாக்டரின் இரண்டு விகாரங்களுக்கு *அசிட்டோபாக்டர் ஒபோடியன்ஸ்* மற்றும் *அசிட்டோபாக்டர் போமோரம்* என்று பெயரிடப்பட்டது.

## சான்றுகள்


பகுப்பு:பாக்டீரியாக்கள்
பார்த்தசாரதி ரெட்டி

**பெரல பார்தசாரதி ரெட்டி** என்பவர் ஆந்திராவின், கடப்பா மாவட்டத்தில் உள்ள வெமுலா (கிராமம் & மண்டலம்) பகுதியைச் சேர்ந்த தெலுங்கு தேசம் கட்சியின் அரசியல்வாதி ஆவார்.

தொழில் ரீதியாக வழக்கறிஞரான இவர், ஒய். எஸ். ராஜா ரெட்டி கொலை வழக்கில் தண்டனை பெற்றபோது புலிவெந்துலா சந்தைக் குழு தலைவராக இருந்தார். அப்போது அவர் அடுத்து வரவிருந்த 2019 தேர்தலில் புலிவெந்துலா சட்டமன்றத் தொகுதியில் போட்டியிட விரும்பினார்.

## குறிப்புகள்

பகுப்பு:ஆந்திரப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:1949 பிறப்புகள்
சவுக்கு (சாட்டை)

thumb|300x300px|ஒரு வகை நேரான சவுக்கு
thumb|300x300px|ஒன்பது வால்கள் கொண்ட சவுக்கின் படம் ஓர் அமெரிக்க டாலர் பில் அளவு ஒப்பீடு.
thumb|361x361px|ரொமாண்டின் ஒரு தொகுப்பு, ரொமாண்டின் இறுதியில் இரட்டைச் சாட்டை உள்ளது
**சவுக்கு** அல்லது **சாட்டை** (whip) என்பது ஒரு கருவி ஆகும். இது பாரம்பரியமாக விலங்குகள் அல்லது மக்களை அச்சுறுத்தி வழிபடுத்த, கட்டுப்படுத்த வடிவமைக்கப்பட்ட ஒரு கருவியாகும். இதனால் ஏற்படும் வலி அல்லது வலி குறித்து பயத்தை ஏற்படுத்தி, சில செயல்களை சாட்டையைப் பயன்படுத்தாமலே செய்விக்க பயன்படுத்தப்படுகிறது. குதிரையேற்றத்தின்போது வலி போன்ற கூடுதல் அழுத்தம் தந்து குதிரையை விரைவாக ஒட்டவோ அல்லது திசை திருப்பவோ பயன்படுத்தப்படுகிறது. சாட்டைகள் பொதுவாக இரண்டு வகையானவையாக, ஒரு குச்சிபோல நீளமான தொடரச்சியுடன் வடிவமைக்கப்பட்டதாக அல்லது ஒரு கைப்பிடியை அடுத்து நெகிழ்வான ஊசலாடும் நெகிழ்வான தன்மை கொண்டதாக இருக்கும், ஆனால் அதிக துல்லியமான மற்றும் கூடுதலான சக்தியைக் கொண்டிருக்கிறது, இருப்பினும் குறைவான துல்லியமானதாக இருக்கலாம்.

பெரும்பாலான சாட்டைகள் விலங்குகளின் மீது பயன்படுத்த வடிவமைக்கப்பட்டவை என்றாலும், சாட்டையின் முனையில் ஒன்பது சிறிய வால்கள் போன்ற நீட்சிகளைக் கொண்டதாக உருவாக்கப்பட்ட சவுக்கானது, மனிதருக்கு உடல் ரீதியான தண்டனை அல்லது சித்திரவதையை அளிக்கும் நோக்கத்துக்குப் பயன்படுத்தப்படுகிறது. சில மத நடைமுறைகளிலும் பயன்படுத்தப்படுகிறது. இவை விலங்குளின் மீது பயன்படுத்தப்படுவதை விலங்கு வன்கொடுமையாகவும், மற்றும் மனிதர்கள் மீது பயன்படுத்தப்படுவது தாக்குதலாகவும் கருதப்படலாம்.

## குறிப்புகள்

## மேற்கோள்கள்

பகுப்பு:ஆயுதங்கள்
பகுப்பு:குதிரை ஏற்றம் மற்றும் உபகரணங்கள்
போர்பிகுலா லெசுனி

**போர்பிகுலா லெசுனி**, அல்லது Lesne's earwig, ஐரோப்பாவிலிருந்து, குறிப்பாக பிரிட்டனில் இருந்து ஒரு earwig ஒரு இனங்கள். பொதுவான earwig உடன் ஒப்பிடும்போது, லெஸ்னெ earwig 8 மில்லிமீட்டர் (0.31 இன்) சுற்றளவில் உடல் நீளம் கொண்டது. இது புதர் க்ளிமேடிஸ் வைலலிபாவில் வாழ்கிறது.

## மேற்கோள்கள்

பகுப்பு:பூச்சிகள்
ஹங்கேரிய தேன் தயாரிப்பு

வலது|thumb|ஹங்கேரிய தேன் தயாாிப்பு
**ஹங்கேரிய தேன் தயாரிப்பானது** (*Honey production in Hungary*) ஹங்கேரியின் உணவு வழங்கலில் முதன்மைப் பங்கு வகிக்கிறது. மேலும் நாட்டில் உள்ள உள்ளூர் தொழிற்துறையிலும் இது முக்கியப் பங்கு வகிக்கிறது. ஐரோப்பிய ஒன்றியத்தில் மிகப்பெரிய  இயற்கைத் தேன் உற்பத்தியாளர்களில் ஹங்கேரி ஒன்றாகும். 2005 ஆம் ஆண்டில் 19.7 ஆயிரம் டன் உற்பத்தி செய்யப்பட்டது.

நாடு முழுவதும் மொத்தமாக சுமார் 15,000 தேனீ வளர்ப்பவர்கள் உள்ளனர், கண்டத்தில் முக்கியமான தேன் ஏற்றுமதியாளராக உள்ளது, ஆனால் நாட்டின் இயற்கை தேனில் 5 ஆயிரம் டன் உள்நாட்டிலேயே நுகரப்படும். ரோபினியா போலிடோசிசிய மலர்த் தேனை தயாரிப்பதில் ஹங்கேரி குறிப்பிடத்தக்கது பில்கிளேட் மலர் உள்ளிட்ட மற்ற மலர்கள் மகரந்தச் சேர்க்கையும் குறிப்பிடத்தக்கவை.  மற்ற ஹங்கேரிய தேன் சூரியகாந்தி  மற்றும் பழ மரங்களிலிருந்து கிடைக்கின்றது.
## மேற்கோள்கள்

பகுப்பு:அங்கேரி
பகுப்பு:தேன்
காட்டுக்காநல்லூர்

**காட்டுக்காநல்லூர்** (*Kattukanallur*) என்பது தமிழ்நாட்டின், திருவண்ணாமலை மாவட்டம், ஆரணி வட்டத்தில்  உள்ள ஒரு கிராமம் ஆகும்.

## அமைவிடம்
இக்கிராமம் கடல்மட்டத்தில் இருந்து கிட்டத்தட்ட 168 மீட்டர் உயரத்தில் இருக்கிறது. இவ்வூரின் அமைவிடம் 12.753514, 79.126840 ஆகும். இக்கிராமத்தின் பரப்பளவு 616.14 ஹெக்டேர் ஆகும். இக்கிராமம் ஆரணி சட்டமன்றத் தொகுதியிலும், ஆரணி பாராளுமன்றத் தொகுதியிலும் வருகிறது. அஞ்சல் குறியீட்டு எண் 632 312. தொலைபேசி குறியீட்டு எண் 04173 ஆகும். இதன் அருகே உள்ள தொடருந்து நிலையங்கள் கிட்டத்தட்ட 23 கிலோமீட்டர் தொலைவில் வேலுார் கன்டோன்மென்ட் தொடருந்து நிலையமும், 32 கிலோமீட்டர் தொலைவில் காட்பாடி தொடருந்து சந்திப்பும் ஆகும்.

## மக்கள் வகைபாடு
2011 மகள் தொகை கணக்கெடுப்பின்படி இக்கிராமத்தில் 2074 குடும்பங்களும், 8458 மக்களும் வசிக்கின்றனர். இதில் 4200 ஆண்களும் 4258 பெண்களும் அடங்குவர்.6 வயதுக்குட்பட்ட குழந்தைகள் 832 ஆவர். இதில் ஆண் குழந்தைகள் 422, பெண் குழந்தைகள் 410 உள்ளனர். கிராம்மத்தின் மொத்த எழுத்தறிவு விகிதம் 75.14% ஆகும். இதில் ஆண்களின் எழுத்தறிவு விகிதம் 82.38% என்றும், பெண்களின் எழுத்தறிவு விகிதம் 67.99% என்றும் உள்ளது. கிராமத்தின் எழுத்தறிவு விகிதம் தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள கிராமங்கள்
கோள் காற்றுகள்

**கோள் காற்றுகள்** என்பது ஆண்டு முழுவதும் ஒரு குறிப்பிட்ட திசையை நோக்கி வீசும் காற்று ஆகும். கோள் காற்றுகளில் முதன்மையானது
வியாபாரக் காற்றுகள் (Trade Winds) ஆகும் இவை அயன மண்டலங்களுக்கு இடையே வீசுகின்றன.  இவை வட கோளத்தில் வட கிழக்கு வியாபாரக் காற்றுகளாகவும் மற்றும் தென் கோளத்தில் தென்கிழக்கு வியாபாரக் காற்றுகளாகவும் வீசுகின்றன.
வரலாற்றுக் காலங்களில் கடற்பயணம் மேற்கொள்பவர்களுக்கு இவை மிகவும் பயனுள்ளதாக இருந்ததால் அவ்வாறு அழைக்கப்பட்டது.  இவ்வகையான காற்றுகள் சீரானதாக மற்றும் நிலையானதாகவும் குறிப்பாகக் கடற்பரப்பில் வீசக்கூடியது.  ஃபெரல் விதியின் படி இவ்வகையான காற்றானது விலகி வீசுகிறது.

## மேற்கோள்கள்

பகுப்பு:காற்று இயக்கம்
கஞ்சியா ஏரி

**கஞ்சியா ஏரி** (Kanjia Lake) இந்தியாவின் ஒடிசா மாநிலத்திலுள்ள, புவனேசுவரின் வடக்கு புறநகர் பகுதியில் அமைந்துள்ள ஓர் இயற்கை ஏரியாகும். ந்கரத்தின் முக்கிய ஏரியான இது 75 எக்டேர் (190 ஏக்கர்) பரப்பளவில் வியாபித்துள்ளது. இசுகூபா மூழ்கல் எனப்படும் ஆழ்கடலில் குதிக்கும் வசதியுடன் கூடிய இந்த ஏரி மொத்தமாக 105 எக்டேர் பரப்பளவை உள்ளடக்கியுள்ளது. பன்முக பல்லுயிர் வளம் கொண்டதாகவும்  தேசிய முக்கியத்துவம் வாய்ந்த ஈரநிலமாகவும் நகரின் சுற்றுச்சூழலை பராமரிக்கவும் கஞ்சியா ஏரி உதவுகிறது.
## ஏரிகளின் சுற்றுச்சூழல்
37 வகையான பறவைகள், 20 வகை ஊர்வனங்கள், 10 வகை உயிரிப்பினங்கள், 46 வகையான மீன்கள் மற்றும் மூன்று வகை இறால்கள், 10 வகை துணை - இணைக்கப்பட்ட பெருநீர்த்தாவரங்கள், 14 இனங்கள் மிதக்கும் பெருநீர்த்தாவரங்கள் மற்றும் 24 இனங்கள் வெளிப்படையான பெருநீர்த்தாவரங்கள் ஆகியவற்றை உள்ளடக்கியுள்ளது. கட்டுப்பாடற்ற கற்சுரங்க திடக் கழிவுப்பொருட்களை அப்புறப்படுத்துவதன் மூலமும், அதன் வட்டப்பகுதிகளில் அஸ்திவாரங்களை நிர்மாணிப்பதற்கும் இந்த ஏரி அச்சுறுத்தலை எதிர்கொள்கிறது.

கட்டுப்பாடற்ற குவாரி, திடக்கழிவுகள் மற்றும் அபாயகரமான கட்டுமானம் ஆகியவற்றினால் ஏர் அச்சுறுத்தலை எதிர்கொள்கிறது.

நந்தன் கானன் விலங்கியல் பூங்காவின் ஒரு பகுதியாக கஞ்சியா ஏரி திகழ்கிறது.

## மேற்கோள்கள்

பகுப்பு:ஒடிசாவின் ஏரிகள்
சேம்சு எல்சுவர்த்

**சேம்சு எல்சுவர்த் மாரிசு** (பிறப்பு; 11, திசம்பர் 1984) என்பவர் அமெரிக்க ஓர் அமெரிக்க வல்லுனர் மல்லாடல் வீரர் மற்றும் விளம்பரதாரர் தற்பொழுது    இவர் டபில்யூ டபியூ ஈ இல் ஒப்பந்த்மாகி தற்பொழுது சிமாக்டவுன் நிகழ்ச்சியில் **சேம்சு எல்சுவர்த்** என்ற களப் பெயரில் பங்கேற்கிறார். மாரிசு இண்டிபண்டண்ட் சர்கியுட்டில் பிரிட்டி **சிம்மி டிரீம்** என்ற பெயரில் பங்கேற்றுள்ளார்.

## முந்தைய வாழ்க்கை
மாரிசு மேரிலாண்டின் பால்ட்டிமோர்  என்ற இடத்தில் பிறந்தார். அவர் ஆக்சல் ராட்டன் என்பவர் கீழ் பயிற்சி பெற்றார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:மற்போர் வீரர்கள்
கடல் நுரை

**கடல் நுரை** *(Sea foam)*, **பெருங்கடல் நுரை**, **கடற்கரை நுரை** என்பது உயர் கரிமப் பொருள் செறிவுள்ள கடல்நீர் அலைப்பின்போது உருவாகும் நுரை வகையாகும். இதில் புரதம், கொழுப்பு, கட்டை கலந்திருக்கும். இவை கடற்கரைச் சேய்மைப் பாசிப் பெருக்கத்தால் உருவாகின்றன. இப்பொருட்கள் நுரைப்பிகளாகச் செயல்படுகின்றன. கடற்கரையருகு நுரைப்புப் பகுதியில் அலைமுறிவுகளால் கடல்நீர் கடையப்படும்போது நிலவும் கொந்தளிப்பினால் நுரைப்பிகள் காற்றைச் சிறைபிடிக்கின்றன. அப்போது தொடர்நுரைப்பில் எழும் குமிழிகள் பரப்பு இழுவிசையால் ஒட்டிக் கொள்கின்றன.

கடல் நுரை ஓர் உலகளாவிய நிகழ்வாகும். இது சூழவுள்ள கடல், நன்னீர், தரைச் சூழல்களைப் பொறுத்து இடத்துக்கிடம் வேறுபடுகிறது. நுரைகள் குறைந்த அடர்த்தியில் இருப்பதால், கடற்கரைக் காற்று இவற்றைக் கரைமுகப்பில் இருந்து நில உட்பகுதிக்கு வீசியடிக்கும். பொருளாக்கம், போக்குவரத்து, பெட்ரோலியக் கசிவு, சவர்க்காரங்கள் ஆகிய மாந்தச் செயல்பாடுகளும் கடல்நுரையாக்கக் காரணிகளாகின்றன.

## மேற்கோள்கள்

http://www.surfingvancouverisland.com/weather/seafoam.htm 

## வெளி இணைப்புகள்

**[http://www.hampton.lib.nh.us/hampton/history/storms/2007april_stormphotogallery.htm April 2007 Storm Photo Gallery]* Lane Memorial Library, Hampton, New Hampshire. Accessed 5 November 2010
*How foam forms on ocean waves *Newscientist.com*, Issue 1837, 5 September 1992. Article preview. Accessed 5 November 2010
*Blanket of white foam covers Aberdeen coast - Guardian video. Accessed 25 September 2012
*Sea Foam Video on YouTube
*Sea foam covering a swimmer, Australia Gold Coast

பகுப்பு:காணொளிக் கோப்பு உள்ள கட்டுரைகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:கடல் வேதியியல்
பகுப்பு:கடலியல்
பெரும்பாலை

**பெரும்பாலை ** (*Perumbalai *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643663. இது பெரும்பாலை ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பென்னாகரத்தில் இருந்து 20 கிலோமீட்டர் தொலைவிலும், சென்னையில் இருந்து 326 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°57'45.2"N 77°56'17.9"E

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2098, மொத்த மக்கள் தொகை 8045. இதில் 4219 ஆண்களும், 3826 பெண்களும் அடங்குவர். ஊரில் கல்வியறிவு பெற்றவர்கள் விகிதம் 55.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்